六月…有一日…你一定會記得。
咁多年嚟就算幾咁忙,哩一日都唔會忘記……
冇錯,係啦…就係六月…倒數…第二個星期日。
老豆除咗生日之外,最有地位,最有face嗰日咪就係父親節囉。
話晒佢擔起頭家幾十年,做仔女點都要畀D 驚喜佢啦。男人的浪漫唔一定係豆腐火腩飯,有個自己嘅私人空間其實一D 都唔奢侈。之但係你問吓你阿爸,相信打從佢同你阿媽結婚嗰一刻開始,私人空間冇咗、自己時間冇咗、私己錢冇埋…人間悲劇呀……
講到咁,小編只係想話畀你知,買一份貼心嘅父親節禮物氹吓阿爸真係唔慳得呀。
孝順仔女,送個私人空間畀阿爸唔係咁難,一個無線藍牙耳機等佢悶悶哋聽吓歌仔都唔錯呀!
MISSION 全無線耳機GO-X1 SRP
不過要揀好嘅耳機小編覺得先揀廠家係咪做音響出身,因為好多品牌都有signature sound,音色比較有保證。
另外係义完電可以用幾耐,同埋個charging case 夠唔夠輕同型仔。有藍牙5. 0技術可以make sure 手機同藍牙嘅無綫連接得更穩定,同距離更長。仲有最緊要係掛耳舒唔舒服同埋最基本要防水,咁至可以方便清潔。
"煲"耳機小貼士:
講得要"煲"即是要慢火熬,由唔同風格嘅light music煲"起,keep住播一段時間,令耳機振膜彈性去到最佳狀態。等耳機內部結構慢慢磨合。
煲機要循序漸進,配合時間同音樂style,基本原則係先小後大、但大音量嘅時候煲機嘅時間就要縮短,同時亦要畀耳機休息。
如果阿爸冇乜研究,你就要代父從軍為其煲機,咁個耳機出嚟嘅每一粒音都sweet 到震啦。